2021. gada 12. janvārī Noteikumi Nr. 29

Rīgā (prot. Nr. 4 4. §)

**Grozījumi Ministru kabineta 2020. gada 24. novembra noteikumos Nr. 709 "Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos"**

Izdoti saskaņā ar

Covid-19 infekcijas izplatības

seku pārvarēšanas likuma

2. pantu un 15. panta trešo daļu

1. Izdarīt Ministru kabineta 2020. gada 24. novembra noteikumos Nr. 709 "Noteikumi par atbalstu par dīkstāvi nodokļu maksātājiem to darbības turpināšanai Covid-19 izraisītās krīzes apstākļos" (Latvijas Vēstnesis, 2020, 230B., 232A. nr.) šādus grozījumus:

1.1. aizstāt 2. punktā vārdus un skaitļus "līdz 2021. gada 9. janvārim" ar vārdiem un skaitļiem "līdz 2021. gada 30. jūnijam, bet ne ilgāk par termiņu, kurā ir spēkā tiesību aktos noteiktie saimnieciskās darbības ierobežojumi, kas saistīti ar epidemioloģiskās drošības pasākumiem Covid-19 infekcijas izplatības ierobežošanai (turpmāk – saimnieciskās darbības ierobežojumi)";

1.2.  papildināt 3. punktu aiz vārdiem un skaitļa "samazinājušies ne mazāk kā par 20 %" ar vārdiem "un šis ieņēmumu samazinājums ir saistīts ar saimnieciskās darbības ierobežojumiem";

1.3. aizstāt 4. punktā vārdus un skaitļus "un līdz 2021. gada 15. februārim – attiecīgu iesniegumu par 2021. gada janvāri" ar vārdiem un skaitļiem "līdz 2021. gada 15. februārim – attiecīgu iesniegumu par 2021. gada janvāri, līdz 2021. gada 15. martam – attiecīgu iesniegumu par 2021. gada februāri, līdz 2021. gada 15. aprīlim – attiecīgu iesniegumu par 2021. gada martu, līdz 2021. gada 15. maijam – attiecīgu iesniegumu par 2021. gada aprīli, līdz 2021. gada 15. jūnijam – attiecīgu iesniegumu par 2021. gada maiju un līdz 2021. gada 15. jūlijam – attiecīgu iesniegumu par 2021. gada jūniju";

1.4. izteikt 5.3. apakšpunktu šādā redakcijā:

"5.3. informācija par šo noteikumu 3. punktā minēto ieņēmumu samazinājumu un pamatojums tā saistībai ar saimnieciskās darbības ierobežojumiem;";

1.5. aizstāt 6. un 10. punktā skaitli "330" ar skaitli "500";

1.6. papildināt noteikumus ar 12.9. apakšpunktu šādā redakcijā:

"12.9. ja darba devējs nav iesniedzis Valsts ieņēmumu dienestā pamatojumu atbilstoši šo noteikumu 5.3. apakšpunktam vai ja Valsts ieņēmumu dienests, izvērtējot darba devēja iesniegumu, konstatē, ka ieņēmumu samazinājums nav saistīts ar saimnieciskās darbības ierobežojumiem.";

1.7. aizstāt 14. punktā vārdus un skaitļus "un līdz 2021. gada 15. februārim – attiecīgu iesniegumu par 2021. gada janvāri" ar vārdiem un skaitļiem "līdz 2021. gada 15. februārim – attiecīgu iesniegumu par 2021. gada janvāri, līdz 2021. gada 15. martam – attiecīgu iesniegumu par 2021. gada februāri, līdz 2021. gada 15. aprīlim – attiecīgu iesniegumu par 2021. gada martu, līdz 2021. gada 15. maijam – attiecīgu iesniegumu par 2021. gada aprīli, līdz 2021. gada 15. jūnijam – attiecīgu iesniegumu par 2021. gada maiju un līdz 2021. gada 15. jūlijam – attiecīgu iesniegumu par 2021. gada jūniju";

1.8. izteikt 15.3. apakšpunktu šādā redakcijā:

"15.3. informācija par šo noteikumu 3. punktā minēto ieņēmumu samazinājumu un pamatojums tā saistībai ar saimnieciskās darbības ierobežojumiem.";

1.9. aizstāt 16.1. un 16.2. apakšpunktā skaitli "330" ar skaitli "500 ";

1.10. aizstāt 16.3. apakšpunktā skaitli "400" ar skaitli "500";

1.11. papildināt noteikumus ar 20.7. apakšpunktu šādā redakcijā:

"20.7. ja pašnodarbinātā persona vai patentmaksātājs nav iesniedzis Valsts ieņēmumu dienestā pamatojumu atbilstoši šo noteikumu 15.3. apakšpunktam vai ja Valsts ieņēmumu dienests, izvērtējot pašnodarbinātās personas vai patentmaksātāja iesniegumu, konstatē, ka ieņēmumu samazinājums nav saistīts ar saimnieciskās darbības ierobežojumiem.";

1.12. papildināt noteikumus ar 27. un 28. punktu šādā redakcijā:

"27. Šo noteikumu 6. un 10. punktā, kā arī 16.1. un 16.2. apakšpunktā minētā atbalsta minimālais apmērs par 2020. gada kalendāra mēnešiem darba devējam par darbinieku un pašnodarbinātajai personai ir 330 *euro*.

28. Šo noteikumu 16.3. apakšpunktā minētā atbalsta apmērs par 2020. gada kalendāra mēnešiem patentmaksātājam ir 400 *euro*.";

1.13. papildināt noteikumus ar 29. punktu šādā redakcijā:

"29. Šo noteikumu 5.3. un 15.3. apakšpunktā minēto prasību attiecībā uz pamatojumu ieņēmumu samazinājuma saistībai ar saimnieciskās darbības ierobežojumiem nepiemēro iesniegumiem, kas iesniegti Valsts ieņēmumu dienestā līdz 2021. gada 15. martam."

2. Šo noteikumu 1.2., 1.4., 1.6., 1.8., 1.11. un 1.13. apakšpunkts stājas spēkā 2021. gada 16. martā.

Ministru prezidents A. K. Kariņš

Ekonomikas ministrs J. Vitenbergs